Vniuersis præsentes litteras inspecturis, Ego IOANNES Dominus de Valery, miles. Notū facio, quod ego laude  assensu Erardi filij mei Militis, dono,  concedo donatione inter viuos in perpetuum, viris religiosis Abbati  Conuentui Clun.  eorum successoribus, quicquid habeo, vel habere possum quacumque ratione vel causa in villa de Escuroles,  appendiciis,  pertinentiis,  territoriis eiusdē villæ,  alibi in terra Aruerniæ, ex dono excellentissimi LVDOVICI Francorum Regis, in omnibus censibus, talliis, iustitiis,  iuribus quibuscumque, quocumque nomine censeantur:  de his omnibus me deuestiui,  dictos Abbatem,  Conuentum Clun. inuestiui, promittēs iuramento a me super hoc corporaliter præstito pro me,  hæredibus seu successoribus meis, præmissa omnia dictis Abbati  Conuentui Clun.  eorum successoribus pro posse meo perpetuo garantire  defendere contra omnes. Ad hoc etiam ipsos hæredes seu successores meos,  bona mea omnia mobilia,  immobilia, habita  habenda, vbicumque fuerint, specialiter obligando. Renuntiaui etiam in hoc facto sub religione præstiti iuramenti, exceptioni doli, metus,  in factum, per quæ possem contra prædictam venire, volens quod omnia auxilia, omnes exceptiones, omnes defensiones,  omnia iura, scripta  non scripta, quæ possent me iuuare ad prædictam donationem rescindendam, seu reuocandam, habeantur pro expressis  nominatis, secundum quod aliquis sapiens ea posset melius dicere, exprimere, vel nominare,  sic eis habitis pro nominatis renuntio specialiter  expresse. In quorum testimonium sigillum meum præsentibus litteris apponere dignum duxi. Datum anno Domini M. CC. LXIV. mense Iulij.